Зыгмунт Мінейка нарадзіўся ў 1840 г. у Балванішках на Гродзеншчыне. У 1858 г. паступіў у Мікалаеўскую вайсковую акадэмію Генштаба. У 1861 г. выкладаў правілы фартыфікацыі ў Генуі. Удзельнік Паўстання 1863 года на Ашмяншчыне. Асуджаны на смерць, але смяротны вырак быў заменены на 12 гадоў катаргі ў Сібіры, адкуль уцёк. Апынуўся ў Грэцыі. Займаўся археалогіяй і знайшоў храм Зеўса ў Дадоне, будаваў алімпійскія аб’екты, прымаў удзел у грэка-турэцкіх войнах. У 1910 г. грэчаскі парламент надаў яму званне ганаровага грамадзяніна краіны. Ягоная дачка Сафія была жонкай Георгіяса Папандрэу — прэм'ера Грэцыі ў 1944—1945, 1963—1965 гг.